इन्दे कोला नस्सने दा मतलब हा ख़ुदकुशी, नगरानी इन्नी सख्त ही जे इक पलै आस्तै बी इ’नें एह्लकारें गी अक्ख बचाइयै अपनी मर्जी कन्नै ओह् किश बी नेहे करी सकदे, अगर फुसफसाहट च आपूं बिचें किश सलाह्-सूत्तर करदे बी तां ओह्दी बलेल इ’नें गी पेई जंदी। ते फ्ही शामत ऐसी औंदी जे सजा भुगतदे कदें-कदें कोई जाया बी होई जंदा तां छड़ा शमारे चा ओह्दा नां नम्बर कटोई जंदा, नां बसोस नां मातम पुरसी, नां कोई होर प्रतिक्रिया। कैम्प केह् हा, इक पक्की जेल ही जेह्दियां कंधां इन्दे नस्सने दे इरादें कोला म्हेशां बलंद गै साबत होइयां।